text: Agraïments · 14/08/2019
  Per 2n any consecutiu L'ALTERNATIVA organitza ART AND ROC. No cal recordar, que per al nostre blog associatiu en forma de periòdic digital, és una fita important, és com la festa de l'Alternativa. Festa republicana que posa a l'abast de tothom l'expressió de la sensibilitat artística dels creadors del territori pirinenc.
  Aprofitant el marc excepcional del carrer dels canonges a la Seu d'Urgell i amb la col·laboració amistosa dels veïns, veïnes i botiguers del barri antic de la capital de l'Alt Urgell, els i les artistes exposaran les seves obres. Això suposa un gran esforç i alhora ens omple de goig per oferir a la gent una forma diferent de gaudir de la festa major del carrer i del barri.
  Si bé som conscients de ser republicans i republicanes, catalans i catalanes, som també ciutadans i ciutadanes del món. Treballem per teixir xarxes i complicitats. Per transformar la societat, espantar els fantasmes de la intolerància, el racisme, l'homofòbia i l'autoritarisme, del sexisme i de bel.licisme.
  Aquest petit blog al Pirineu vol ser una eina de lluita social, cultural i política des del punt de vista d'una esquerra compromesa i sobiranista.
  Pel que hem explicat aquests darreres dies, cridem a enfortir aquest petit periòdic fent-vos sòcies i socis, que és la seva única forma de finançament.